Hun er utdannet innen økonomi og markedsføring, og har arbeidet med forsikring, som sportssjef for langrenn under Vinter-OL 1994 på Lillehammer, og de siste årene som tekstilansvarlig i Swix. Hun har vært styremedlem i Norges Skiforbund, og medlem av IOCs «Athlete comission». Hun er gift med eks-idrettsutøveren Hans Erik Tofte, de har tre barn. Som trim-utøver har hun blant annet deltatt i Birkebeinerrennet (på ski), Birkebeinerrittet (på sykkel) og Birkebeinerløpet.